CELEX: 62015TB0231
Language: bg
Date: 2019-09-11 00:00:00
Title: Дело T-231/15 RENV: Определение на Общия съд от 11 септември 2019 г. — Haswani/Съвет (Обща външна политика и политика на сигурност — Ограничителни мерки срещу Сирия — Замразяване на средства — Член 86 от Процедурния правилник на Общия съд — Изменение на жалбата — Допустимост — Необходимост от изменение на основанията и доводите — Жалба, която отчасти е явно недопустима и отчасти е явно лишена от всякакво правно основание)

25.11.2019   
            
            
               BG
            
            
               Официален вестник на Европейския съюз
            
            
               C 399/59
            
         
      Определение на Общия съд от 11 септември 2019 г. — Haswani/Съвет
      (Дело T-231/15 RENV) (1)
      
      (Обща външна политика и политика на сигурност - Ограничителни мерки срещу Сирия - Замразяване на средства - Член 86 от Процедурния правилник на Общия съд - Изменение на жалбата - Допустимост - Необходимост от изменение на основанията и доводите - Жалба, която отчасти е явно недопустима и отчасти е явно лишена от всякакво правно основание)
      (2019/C 399/72)
      Език на производството: френски
      
         Страни
      
      
         Жалбоподател: George Haswani (Ябруд, Сирия) (представител: G. Karouni, адвокат)
      
         Ответник: Съвет на Европейския съюз (представители: A. Sikora-Kalėda и S. Kyriakopoulou)
      
         Встъпила страна в подкрепа на ответника: Европейска комисия (представители: L. Havas, R. Tricot и A. Bouquet)
      
         Предмет
      
      От една страна, искане на основание член 263 ДФЕС за отмяна на Решение за изпълнение (ОВППС) 2015/383 на Съвета от 6 март 2015 година за изпълнение на Решение 2013/255/ОВППС относно ограничителни мерки срещу Сирия (ОВ L 64, 2015 г., стр. 41), на Регламент за изпълнение (ЕС) 2015/375 на Съвета от 6 март 2015 година за изпълнение на Регламент (ЕС) № 36/2012 относно ограничителни мерки с оглед на положението в Сирия (ОВ L 64, 2015 г., стр. 10), на Решение (ОВППС) 2015/837 на Съвета от 28 май 2015 година за изменение на Решение 2013/255/ОВППС относно ограничителни мерки срещу Сирия (ОВ L 132, 2015 г., стр. 82), на Регламент за изпълнение (ЕС) 2015/828 на Съвета от 28 май 2015 година за прилагане на Регламент (ЕС) № 36/2012 относно ограничителни мерки с оглед на положението в Сирия (ОВ L 132, 2015 г., стр. 3), на Решение (ОВППС) 2016/850 на Съвета от 27 май 2016 година за изменение на Решение 2013/255/ОВППС относно ограничителни мерки срещу Сирия (ОВ L 141, 2016 г., стр. 125) и на Регламент за изпълнение (ЕС) 2016/840 на Съвета от 27 май 2016 година за прилагане на Регламент (ЕС) № 36/2012 относно ограничителни мерки с оглед на положението в Сирия (ОВ L 141, 2016 г., стр. 30), в частта им, в която тези актове засягат жалбоподателя, и от друга страна, искане на основание член 268 ДФЕС за обезщетяване на вредите, които жалбоподателят твърди, че е претърпял в резултат на тези актове.
      
         Диспозитив
      
      
                  1)
               
               
                  
                     Отхвърля жалбата.
                  
               
            
                  2)
               
               
                  
                     George Haswani понася, освен собствените си съдебни разноски, и съдебните разноски, направени от Съвета на Европейския съюз по дела C-313/17 P и T-231/15 RENV.
                  
               
            
                  3)
               
               
                  
                     Комисията на Европейския съюз понася собствените си съдебни разноски, направени по дела C-313/17 P и T-231/15 RENV.
                  
               
            
         (1)  ОВ C 213, 29.6.2015 г.